*Online olvasás- és rajzóra interaktív feladatokkal 2. osztályosoknak*

**Őszi színek**

**1. Őszi falevelek**

Menj ki a szabadba, és gyűjts színes faleveleket, majd rendezd őket színek szerint sorba! A rendezésben segít az *Őszszínkör* című tankocka.

***Őszszínkör***

<https://learningapps.org/watch?v=pgkfhgqa321>

**2. Őszi falevél**

Nézd meg Gryllus Vilmos *Őszi falevél* című dalához készült animációs filmet, és dúdold te is az énekessel a dalt!

***Gryllus Vilmos: Őszi falevél***

<https://www.youtube.com/watch?v=OoN3yNrYjWY>

**3. Színképek**

Olvasd el Szilágyi Domokos *Táncol a sárga* című versét hangosan, ritmizálva! Majd oldd meg a *Táncol a sárga* című tankocka feladatát: Húzd össze a félbevágott verssorokat a megfelelő színekkel!

***Szilágyi Domokos: Táncol a sárga***

<https://csicsada-irodalom-birodalom.blogspot.com/2011/11/szilagyi-domokos-tancol-sarga.html>

***Táncol a sárga***

<https://learningapps.org/watch?v=pyfh90zma21>

**4. A kék meg a sárga**

Olvasd el a szöveggyűjteményből Lázár Ervin *A Kék meg a Sárga* című meséjét, majd gyűjtsd ki, mely dolgok tartoznak a kékhez és a sárgához! Gyűjts még kék és sárga dolgokat, de ne feledkezz meg a zöldről sem!

Lázár Ervin meséje alapján rendezd időrendbe az idézeteket és a képeket *A Kék meg a Sárga* című tankockán!

***A Kék meg a Sárga***

<https://learningapps.org/watch?v=pv6zccboj21>

**5. Festőműhely**

Olvasd el a szöveggyűjteményből Békés Márta *Szín-mix* című versét, és keresd ki, milyen színekből milyen színt lehet keverni!

Próbáld ki a színkeverést a versben leírt módon! Festhetsz temperával vagy vízfestékkel is. Ha temperával dolgozol, egy lemosható keverőlapra nyomj ki egy-egy kis adag festéket, és ott keverd ki a színeket! Ha vízfestékkel dolgozol, akkor a színeket a rajzlapon keverheted, amíg elég vizes a festék.

Először csak kísérletezz, keverj ki többféle színárnyalatot!

Ha már eleget kísérleteztél, fess egy őszi képet! Vagy készíts a leveleiddel levélnyomatot, ami úgy működik, mint egy levélnyomda: A levél hátoldalát bekened festékkel, és a festékes levelet rajzlapra nyomhatod többször is.

Jó szórakozást!